ગઈ કાલે વહેલી સવારે છ વાગ્યે જ્યારે ડૉકયાર્ડ રોડની ઇમારત તૂટી પડી ત્યારે એમાં રહેતા બાવીસ પરિવારો સવારની મીઠી નીંદર માણી રહ્યા હતા. જોકે આ ઇમારત રહેવા માટે જોખમી છે એવું સુધરાઈ જાણતી હતી અને એક મહિના પહેલાં જ એનું ઇન્સ્પેક્શન પણ કરવામાં આવ્યું હતું. એને રહેવા માટે જોખમીનું C-2 (તાત્કાલિક રિપેર કરાવવી પડે એવું) સર્ટિફિકેટ ઇશ્યુ કરવામાં આવ્યું હતું છતાં એના રિપેરિંગની કોઈ દરકાર લેવામાં નહોતી આવી.